joelniklaus/EU_Wikipedias huggingface dataset:
Peugeot 301 (2012)

Το Peugeot 301 είναι ένα μικρομεσαίο οικογενειακό αυτοκίνητο της κατηγορίας C, αποκλειστικά 4-πορτο σεντάν 3 όγκων, που κατασκευάζεται από τη γαλλική αυτοκινητοβιομηχανία Peugeot, από τον Σεπτέμβριο του 2012.

Αρχικό μοντέλο 

Το αρχικό Peugeot 301 παρήχθη από το 1932 έως το 1936 και ήταν ένα μεσαίο αυτοκίνητο που έφερε αποκλειστικά έναν κινητήρα βενζίνης με κυβισμό 1.5 λίτρων.

Σημερινό μοντέλο 

Το σημερινό 301 παρουσιάστηκε στο Σαλόνι Αυτοκινήτου του Παρισιού τον Σεπτέμβριο του 2012 και κυκλοφόρησε αρχικά στην Τουρκία στις 1 Νοεμβρίου και στην Ελλάδα στις 21 Νοεμβρίου, ενώ από τις αρχές του 2013 κυκλοφόρησε και σε άλλες αγορές διεθνώς.

Το μοντέλο είναι μια παράλληλη έκδοση του Citroën C-Elysée, που μάλιστα παρουσιάστηκε επίσης στο ίδιο Σαλόνι, ενώ και τα δύο εξελίχθηκαν με βάση το αυτοκίνητο πόλης Peugeot 208, που ανήκει στην κατηγορία Β, αλλά με μακρύτερο μεταξόνιο από αυτό του 208. Το C-Elysée και το 301 είναι σεντάν 3 όγκων και ανήκουν στο ανώτερο άκρο διαστάσεων της μικρομεσαίας κατηγορίας C, καθώς έχουν συνολικό μήκος 4,43 και 4,44 μέτρα αντίστοιχα, και το μεγαλύτερο μεταξόνιο στην κατηγορία τους, στα 2,65 μέτρα. Ιδιαίτερα μεγάλος είναι και ο χώρος αποσκευών τους, με όγκο 506 λίτρα. Τη σεζόν (model year) του 2017, και τα δύο μοντέλα έλαβαν μια ελαφρά ανανέωση.

Διαθεσιμότητα 

Και τα δύο κατασκευάζονται στη Βίγο της Ισπανίας, ως μοντέλα σχετικά χαμηλού κόστους, και προορίζονται κυρίως για αναπτυσσόμενες αγορές της Ασίας, της Αφρικής και της Λατινικής Αμερικής, καθώς και για την Ρωσία και την Ουκρανία. Ωστόσο, εκδόσεις με πληρέστερο εξοπλισμό εξάγονται και σε χώρες όπου τα σεντάν 3 όγκων έχουν, παραδοσιακά, μεγάλη εμπορική απήχηση, όπως στην Ελλάδα και ειδικότερα το Citroën C-Elysée διατίθεται και στη Γερμανία, στη Γαλλία, στην Ιταλία, στην Ισπανία και στην Πορτογαλία. Επίσης, από το 2014 και τα δύο μοντέλα παράγονται και στη Γουχάν της Κίνας για την εγχώρια αγορά, και από τον Ιούλιο του 2014 ειδικά το 301 και στη Νιγηρία. Τον Σεπτέμβριο του 2016, το Peugeot 301 κυκλοφόρησε και στην Ταϊβάν.

Ονομασία 

Το σημερινό 301 είναι και το πρώτο μοντέλο στη νεότερη ιστορία της Peugeot που καθιέρωσε την καινούρια στρατηγική ονοματολογίας της εταιρείας. Σύμφωνα με την νέα μέθοδο, οι ονομασίες των μοντέλων της Peugeot στις παραδοσιακές της αγορές θα «σφηνωθούν» μόνιμα στον κωδικό x08, χωρίς να αλλάζει πλέον το τελευταίο ψηφίο κατά την παρουσίαση της εκάστοτε νέας γενιάς του μοντέλου. Αντιθέτως, ο κωδικός x01 θα χρησιμοποιείται σε μοντέλα που θα απευθύνονται κυρίως στις αναπτυσσόμενες αγορές.

Τεχνικά στοιχεία

Αναφορές

Εξωτερικοί σύνδεσμοι 
 
 Η επίσημη Ελληνική ιστοσελίδα του Peugeot 301

Μοντέλα Peugeot 
Μικρομεσαία αυτοκίνητα
Γαλλικά αυτοκίνητα
Λάρι Μπερντ

Ο Λάρι Τζο Μπερντ (αγγλικά: Larry Joe Bird, γεννήθηκε 7 Δεκεμβρίου 1956) είναι Αμερικανός πρώην καλαθοσφαιριστής, προπονητής και διοικητικό στέλεχος. Θεωρείται από τους κορυφαίους παίκτες στην ιστορία του αθλήματος. 
Επιλέχθηκε στο ντραφτ του ΝΒΑ στην έκτη θέση από τους Μπόστον Σέλτικς το 1978 και αγωνίστηκε ως σμολ φόργουορντ και πάουερ φόργουορντ για 13 σεζόν. Συμμετείχε 12 φορές στο NBA All-Star Game και πήρε το βραβείο του πολυτιμότερου παίκτη του πρωταθλήματος (MVP) τρεις φορές. 

Αγωνίστηκε σε όλη την επαγγελματική του καριέρα για τους Σέλτικς κερδίζοντας τρία πρωταθλήματα του NBA (1981, 1984, 1986). Λόγω των χρόνιων προβλημάτων στην πλάτη του, αποσύρθηκε ως παίκτης το 1992. Συνολικά είχε μέσο όρο καριέρας 24,3 πόντους, 10 ριμπάουντ και 6,3 ασίστ. Ήταν μέλος της ομάδας Ντριμ Τιμ που κέρδισε το χρυσό μετάλλιο στους Ολυμπιακούς Αγώνες του 1992. Ψηφίστηκε στους 50 κορυφαίους της ιστορίας για την 50ή επέτειο του NBA το 1996 και εισήχθη στο Naismith Memorial Basketball Hall of Fame το 1998. Υπηρέτησε ως προπονητής στους Ιντιάνα Πέισερς από το 1997 μέχρι το 2000. Το 2003, ανέλαβε το ρόλο του προέδρου των επιχειρήσεων μπάσκετ για τους Πέισερς, και κατείχε αυτή τη θέση μέχρι το 2012. Είναι ο μόνος παίκτης στην ιστορία του NBA που έχει βραβευτεί ως Πολυτιμότερος Παίκτης, Προπονητής της Χρονιάς, και Διοικητικός Παράγοντας της Χρονιάς. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

Παραπομπές

Εξωτερικοί σύνδεσμοι 

Αμερικανοί καλαθοσφαιριστές
Αμερικανοί προπονητές καλαθοσφαίρισης
Καλαθοσφαιριστές Μπόστον Σέλτικς
Αμερικανοί Ολυμπιονίκες
Ολυμπιονίκες της καλαθοσφαίρισης
Καλαθοσφαιριστές στους Θερινούς Ολυμπιακούς Αγώνες 1992
Καλαθοσφαιριστές All-Star Game (NBA)
Εισαχθέντες στο Naismith Memorial Basketball Hall of Fame
Καλαθοσφαιριστές Εθνικής Ηνωμένων Πολιτειών Αμερικής
Νίκος Γέμελος

Ο Νίκος Γέμελος, γεννημένος στις 19 Μαΐου 1968 στην Αγία Σοφία του Πειραιά, είναι Έλληνας πρώην επαγγελματίας αθλητής και νυν προπονητής της κολύμβησης.

Ο Νίκος Γέμελος ξεκίνησε την κολυμβητική του καριέρα με τον Ολυμπιακό το 1972. Το 1986, μετά από 14 χρόνια επιτυχημένης καριέρας, αποχωρεί από την αγωνιστική δράση για να αναλάβει το 1992 ως βοηθός προπονητή στην ίδια ομάδα. 

Αρχικά ανέλαβε τις ακαδημίες του Ολυμπιακού και με την πάροδο των χρόνων ανέλαβε την ομάδα των ανδρών αλλά και αυτή των γυναικών κερδίζοντας μεταξύ άλλων 25 Πρωταθλήματα Ελλάδας Open τα τελευταία 27 χρόνια.

Ο Νίκος Γέμελος είναι ομοσπονδιακός τεχνικός της Εθνικής Ομάδας Κολύμβησης.

Το Δεκέμβριο του 2014 αναδείχθηκε κορυφαίος προπονητής της χρονιάς στην Ελλάδα, μέσα από την ψηφοφορία του ΠΣΑΤ.

Παραπομπές

Πηγές
 http://olympiacos-blog.blogspot.com/2010/08/blog-post_3880.html
 http://www.ustream.tv/recorded/24604155
 http://www.koe.org.gr/index.php?option=com_content&view=article&id=5098:-open-water------&catid=314:eidiseis&Itemid=675

Έλληνες αθλητές της κολύμβησης
Έλληνες προπονητές κολύμβησης
Κολυμβητές ΟΣΦΠ
Προπονητές κολύμβησης Ολυμπιακού Πειραιώς
Πολ Πιρς

Ο Πολ Άντονι Πιρς (Paul Anthony Pierce, γεννήθηκε 13 Οκτωβρίου 1977) είναι Αμερικανός επαγγελματίας πρώην καλαθοσφαιριστής.

Επιλέχθηκε στο ντραφτ του ΝΒΑ στην 10η θέση από τους Μπόστον Σέλτικς το 1998 και από τότε κάθε σεζόν αγωνίστηκε ως βασικός. Έχει επιλεχθεί δέκα φορές στο NBA All-Star Game και τέσσερις φορές στη καλύτερη ομάδα του NBA, ενώ οδήγησε επίσης τη Βοστώνη στους τελικούς του NBA το 2008 και το 2010, κερδίζοντας το 2008 το πρωτάθλημα. Βραβεύτηκε ως MVP των τελικών NBA του 2008. Κατέχει το ρεκόρ για τα περισσότερα τρίποντα με τους Σέλτικς και είναι ένας από τους μόλις τρεις παίκτες, μαζί με τους Λάρι Μπερντ και Τζον Χάβλιτσεκ, που έχει σημειώσει πάνω από 20.000 πόντους καριέρας μόνο με τους Σέλτικς. Κατατάσσεται επίσης τρίτος στην ιστορία της ομάδας σε παιχνίδια, δεύτερος σε πόντους, έβδομος σε συνολικά ριμπάουντ, πέμπτος στα συνολικά ασίστ, και πρώτος σε συνολικά κλεψίματα.

Το 2013 μετά από 15 επιτυχημένα χρόνια με τους Σέλτικς ο Πιρς έγινε ανταλλαγή στους Μπρούκλιν Νετς μαζί με τους Κέβιν Γκαρνέτ και Τζέισον Τέρι. Την αμέσως επόμενη χρονιά ο Πιρς έφυγε από τους Νετς και υπέγραψε με τους Ουάσινγκτον Ουίζαρντς. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

Τίτλοι και διακρίσεις

 Πρωτάθλημα NBA (2008)
 MVP τελικών NBA (2008)
 10 × NBA All-Star  (2002 – 2006, 2008 – 2012)
 Δεύτερη ομάδα All-NBA (2009)
 3 × Τρίτη ομάδα NBA (2002, 2003, 2008)
 Καλύτερη ομάδα ρούκι NBA (1999)
 Νικητής διαγωνισμού τρίποντων (2010)
 Επετειακή ομάδα των 75 χρόνων του NBA 
 Η φανέλα με το Νο 34 αποσύρθηκε από τους Μπόστον Σέλτικς 
 Πρώτη ομάδα All-American (1998)
 Πρώτη ομάδα All- Big 12 (1998)
 Τρίτη ομάδα All- Big 12 (1997)
 2 × πολυτιμότερος παίκτης τουρνουά Big 12 (1997, 1998)
 Η φανέλα με το Νο. 34  αποσύρθηκε από το Κάνσας Τζέιχοκς
 McDonald's All-American (1995)
 Δεύτερη ομάδα Parade All-American (1995)

Παραπομπές

Εξωτερικοί σύνδεσμοι 
 
 Αναλυτικά στατιστικά καριέρας  

Αμερικανοί καλαθοσφαιριστές
Καλαθοσφαιριστές Εθνικής Ηνωμένων Πολιτειών Αμερικής
Καλαθοσφαιριστές του NBA 
Καλαθοσφαιριστές Μπόστον Σέλτικς
Καλαθοσφαιριστές Μπρούκλιν Νετς
Καλαθοσφαιριστές Ουάσινγκτον Ουίζαρντς
Καλαθοσφαιριστές Λος Άντζελες Κλίπερς
Καλαθοσφαιριστές All-Star Game (NBA)
Εστέμπαν Γρανέρο

Ο Εστέμπαν Φελίξ Γρανέρο Μολίνα (γεννημένος στις 2 Ιουλίου 1987) είναι Ισπανός επαγγελματίας ποδοσφαιριστής ο οποίος αγωνίζεται για λογαριασμό της Ρεάλ Σοσιεδάδ. Γνωστός με το ψευδώνυμο El Pirata (ο πειρατής), μπορεί να αγωνιστεί ως κεντρικός ή επιθετικός μέσος, με τις καλύτερες αρετές του να είναι στην πάσα, στις τεχνικές ικανότητες και τα σουτ.

Αναδείχτηκε μέσω των ακαδημιών της Ρεάλ Μαδρίτης, αλλά κατάφερε να κάνει το όνομά του μέσω της Χετάφε, την οποία ακολούθησε η επιστροφή του στην πρώτη του ομάδα, με την οποία κατέκτησε δύο σημαντικούς τίτλους, αν και χρησιμοποιήθηκε ελάχιστα σε διάστημα τριών σεζόν κατά το οποίο παρέμεινε στην ομάδα.

Ο Γρανέρο εκπροσώπησε την Ισπανία στην ηλικιακή κατηγορία Κ-21, αγωνιζόμενος στο Ευρωπαϊκό Πρωτάθλημα του 2009.

Καριέρα

Ρεάλ Μαδρίτης 

Ο Γρανέρο πήγε στις ακαδημίες της Ρεάλ από τα 8 του και γρήγορα φάνηκε το ποδοσφαιρικό του ταλέντο.  Από το 2004 ως το 2006 ο Γρανέρο αγωνιζόταν για τη Ρεάλ C΄ σκοράροντας 9 φορές σε 48 ματς. Στο τέλος της σεζόν, ο Γρανέρο προβιβάστηκε στη Ρεάλ Β΄. Σε μία σεζόν πέτυχε 4 γκολ σε 37 αγώνες.

Χετάφε 

Τη σεζόν 2006-07 ο Γρανέρο πήγε στη Χετάφε σαν δανεικός από τη Ρεάλ. Κέρδισε αμέσως την εμπιστοσύνη του Μίτσελ και έγινε βασικός στην εντεκάδα. Έβαλε 3 γκολ σε 27 ματς.

Στις 13 Ιουλίου 2008 ο Ισπανός μέσος υπέγραψε συμβόλαιο με τη Χετάφε. Βοήθησε πολύ στην πορεία της ομάδας, πετυχαίνοντας 5 γκολ σε 35 ματς.

Επιστροφή στη Ρεάλ 

Ο Γρανέρο πήγε στην ομάδα που ξεκίνησε στις 21 Ιουλίου 2009 έναντι 4.000.000€. Έκανε το ντεμπούτο του στη Πριμέρα Ντιβιζιόν στη νίκη επί της Εσπανιόλ στις 29 Σεπτεμβρίου με 3-0, σκοράροντας μάλιστα το πρώτο γκολ της αναμέτρησης.

Τη σεζόν 2009-2010 η βασίλισσα απέκτησε τους Μεζούτ Εζίλ και Σάμι Κεντίρα, οι οποίοι αγωνίζονταν στην ίδια θέση με τον Γρανέρο. Έτσι ο Ισπανός ποδοσφαιριστής έμενε στον πάγκο. Μετά από 2 σεζόν έρχεται ο Φάμπιο Κοεντράο και ο Γρανέρο δεν είχε πολύ χρόνο συμμετοχής. Σκόραρε 4 γκολ σε 67 αγώνες.

Κουίνς Παρκ Ρέιντζερς 

Στις 30 Αυγούστου 2012, 2 μέρες πριν κλείσει η μεταγραφική περίοδος του καλοκαιριού, ο Γρανέρο υπέγραψε 4ετές συμβόλαιο με την Κουίνς Παρκ Ρέιντζερς. Πέτυχε 1 γκολ σε 25 αγώνες.

Ρεάλ Σοσιεδάδ 
Στη συνέχεια πήγε δανεικός στη Ρεάλ Σοσιεδάδ και στη συνέχεια παρέμεινε εκεί.

Παραπομπές 

Ισπανοί ποδοσφαιριστές
Ποδοσφαιριστές Ρεάλ Μαδρίτης
Μέσοι ποδοσφαιριστές
Ποδοσφαιριστές Πρέμιερ Λιγκ
Ποδοσφαιριστές Πριμέρα Ντιβιζιόν
Ποδοσφαιριστές Χετάφε ΚΦ
Ποδοσφαιριστές Κουίνς Παρκ Ρέιντζερς
Ποδοσφαιριστές Εθνικής Ισπανίας Κ16
Ποδοσφαιριστές Εθνικής Ισπανίας Κ17
Ποδοσφαιριστές Εθνικής Ισπανίας Κ19
Ποδοσφαιριστές Εθνικής Ισπανίας Κ20
Ποδοσφαιριστές Εθνικής Ισπανίας Κ21
Ποδοσφαιριστές Ρεάλ Μαδρίτης Καστίγια
Ποδοσφαιριστές Ρεάλ Σοσιεδάδ
Ποδοσφαιριστές ΡΚΝ Εσπανιόλ
Μάρεκ Χάμσικ

Ο Μάρεκ Χάμσικ (Marek Hamšík, 27 Ιουλίου 1987) είναι Σλοβάκος ποδοσφαιριστής. Αγωνίζεται ως κεντρικός μέσος στη Τράμπζονσπορ και στην Εθνική Σλοβακίας, στην οποία είναι  ο πρώτος σκόρερ όλων των εποχών με 26 γκολ, και με 135 συμμετοχές είναι και ο Σλοβάκος ποδοσφαιριστής με τις περισσότερες διεθνείς συμμετοχές.

Βιογραφία 
Στις 28 Ιουνίου το 2007 μετακόμισε στην Ιταλία για να φορέσει για πρώτη φορά τη φανέλα της Νάπολι. Η μεταγραφή του κόστισε 5,5 εκατομμύρια ευρώ. Αγωνίστηκε πρώτη φορά στο Ιταλικό πρωτάθλημα στις 16 Σεπτεμβρίου το 2007 εναντίον της Σαμπντόρια, όπου σκόραρε και ένα γκολ. Το είδωλο του είναι ο Τσέχος Πάβελ Νέντβεντ. Την περίοδο 2007–08 ψηφίστηκε ο δεύτερος καλύτερος ποδοσφαιριστής της χώρας του. Το τέλος της αγωνιστικής περιόδου τον βρήκε ως πρώτο σκόρερ της ομάδας του με 9 γκολ σε 37 αγώνες. Όμως δε σταμάτησε εκεί, αφού, ενώ ήταν τόσο νέος, κατάφερε να ξαναγίνει πρώτος σκόρερ της ομάδας του και την επόμενη χρονιά. Το 2009 βραβεύτηκε για πρώτη φορά ως ο καλύτερος Σλοβάκος ποδοσφαιριστής.

Λόγω των επαναλαμβανόμενων καλών εμφανίσεων, υπέγραψε για άλλα τρία χρόνια στη Νάπολι. Η σεζόν 2010–11 ήταν πολύ αποδοτική για τον Μάρεκ, αφού βοήθησε την ομάδα του στα μέγιστα καταφέρνοντας να προκριθούν στη μεγαλύτερη ποδοσφαιρική διοργάνωση της Ευρώπης και να τερματίσουν στην 3η θέση του Ιταλικού πρωταθλήματος.

Σκόραρε το νικητήριο γκολ απέναντι στην Ισπανική ομάδα Βιγιαρρεάλ, παίρνοντας έτσι την πρώτη νίκη της Νάπολι στο Τσάμπιονς Λιγκ. Βοήθησε την ομάδα του να τερματίσει στο πρώτο γύρο του πρωταθλήματος στην κορυφή διαλύοντας την Τζένοα με σκορ 6–1 στις 31 Δεκεμβρίου. Τον Μάρτιο η Νάπολι κατάφερε να υπογράψει μαζί του για ακόμη ένα χρόνο, δηλαδή μέχρι τον Ιούνιο του 2016. Διανύοντας μια από τις καλύτερές του σεζόν, η Νάπολι έφτασε ξανά στην πέμπτη θέση και κατέκτησε το Κύπελλο Ιταλίας εναντίον της πρωταθλήτριας Γιουβέντους με 2–0 με κύριο πρωταγωνιστή στον αγώνα το Χάμσικ.

Στις 29 Δεκεμβρίου του 2017 η Νάπολι τελείωσε στην πρώτη θέση τον πρώτο γύρο του πρωταθλήματος με νίκη εκτός έδρας 0–1 στον αγώνα με την Κροτόνε με γκολ του Χάμσικ. Στις φανέλες των ποδοσφαιριστών ήταν γραμμένο το "Ο Μάρεκ Χάμσικ είναι ο πρώτος σκόρερ όλων των εποχών για τον σύλλογο" καθώς ξεπέρασε το ρεκόρ του Ντιέγκο Μαραντόνα.

Το Φεβρουάριο του 2019, έπειτα από 12 χρόνια στη Νάπολι, υπέγραψε στην κινέζικη Νταλιάν Γιφάνγκ έναντι 15 εκατομμυρίων ευρώ ενώ στις 9 Μαρτίου 2021 μεταπήδησε στη Σουηδία και τη Γκέτεμποργκ.
Στις 8 Ιουνίου 2021 ανακοινώθηκε από την Τράμπζονσπορ, αρχής γενομένης από την 1η Ιουλίου.

Παραπομπές 

 

FIFA Century Club
Σλοβάκοι ποδοσφαιριστές
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Σλοβακίας
Ποδοσφαιριστές Σλόβαν Μπρατισλάβας
Ποδοσφαιριστές Μπρέσια Κάλτσιο
Ποδοσφαιριστές Νταλιάν Γιφάνγκ ΦΚ
Ποδοσφαιριστές ΣΣΚ Νάπολι
Ποδοσφαιριστές ΙΦΚ Γκέτεμποργκ
Ξένοι ποδοσφαιριστές στην Ιταλία 
Ποδοσφαιριστές Σέριε Α 
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Ευρωπαϊκού Πρωταθλήματος 2020
Πυξός

Ο πυξός (< αρχ. ἡ πύξος), γνωστός ως πυξάρι ή τσαμσίρι (λατ.: Buxus sempervirens),  είναι αειθαλής καλλωπιστικός θάμνος ή μικρό δένδρο με μικρά κίτρινα άνθη και γυαλιστερά σκουροπράσινα στην άνω επιφάνεια δερματώδη ωοειδή φύλλα. Ανήκει στην οικογένεια των Πυξοειδών (Buxaceae)

Χρηστικότητα 
Ο πυξός έχει πάρα πολύ σκληρό, ανοιχτό κίτρινο, συμπαγές και ανθεκτικό ξύλο, γι'  αυτό χρησιμοποιήθηκε από την αρχαιότητα μέχρι σήμερα για την κατασκευή αγγείων, όπως η πυξίδα (αγγείο), ο φρυγικός αυλός, τα λευκά πιόνια στο σκάκι, αλλά και στην κατασκευή εγχόρδων και πνευστών οργάνων.

Ανθοφορία
Θεωρείται η πρώτη ανθοφορία του χρόνου διάρκειας τεσσάρων μηνών από τον Ιανουάριο ως τα μέσα Απριλίου και ως πρώτη πηγή γύρης για τις μέλισσες.

  ''«Εν Τραπεζούντι τη εν Πόντω γίγνεται το μέλι της πύξου βαρύοσμο και φασίν τούτο τους μεν υγιαίνοντας εξιστάνται, τους δε επιλήπτους και τελέως απαλλάττειν».  
</blockquote>

Παραπομπές

Εξωτερικοί σύνδεσμοι 

Πυξοειδή
Ελληνική χλωρίδα
Μελιτοφόρα φυτά
Ξύλο
Μιλτιάδης Χούμας

Ο Μιλτιάδης Χούμας, γνωστότερος ως Καπετάν Χούμας (Χώρα Σάμου 1913 - Πειραιάς 1989) ήταν αγωνιστής της Εθνικής Αντίστασης. Έμεινε γνωστός για τις αποστολές διαφυγής, κατά τις οποίες φυγάδευσε πολλούς Έλληνες και Άγγλους στη Μέση Ανατολή.

Τιμήθηκε με το παράσημο του Τάγματος της Βρετανικής Αυτοκρατορίας(OBE) και με το παράσημο των Διακεκριμένων Υπηρεσιών (DSO).

Βιογραφία 
Γεννήθηκε στη Χώρα Σάμου το 1913. Το 1941 έφτασε στη Λεμεσό, με το καΐκι του "Ευαγγελίστρια", το οποίο επιτάχθηκε με διαταγή του Ελληνικού Προξενείου. Εντάχθηκε από τον Άγγλο Ταγματάρχη Michael Woodbine Parish, στην οργάνωση "Δύναμη Α" που διεξήγαγε ανορθόδοξο πόλεμο με έδρα το Κάιρο. Η σημαντικότερη αποστολή στην οποία έλαβε μέρος ήταν εκείνη της μεταφοράς του Άγγλου θερμαστή John Capes, ο οποίος ήταν ο μοναδικός διασωθείς από το ναυάγιο του υποβρυχίου "Περσεύς". Η δύσκολη αποστολή διήρκεσε τρεις ημέρες και ήταν η φυγάδευση του Κέιπς από την Κεφαλονιά στη Σμύρνη.

Ο Χούμας πραγματοποίησε συνολικά 65 αποστολές σε εχθρικά ύδατα.

Πέθανε στον Πειραιά και κηδεύτηκε στη Χώρα Σάμου τον Μάρτιο του 1989.

Στη μνήμη του Χούμα διεξάχθηκαν, κατά τη Ναυτική Εβδομάδα 2008 στη Σάμο, αγώνες ιστιοπλοΐας ανοικτής θαλάσσης με το όνομά του.

Τον Μάϊο 2016 κυκλοφόρησε από τις εκδόσεις Ψυχογιός, το ιστορικό μυθιστόρημα της Τέσυ Μπάιλα "Άγριες Θάλασσες", που βασίζεται στη συμμετοχή του Μιλτιάδη Χούμα με το καΐκι του "Ευαγγελίστρια " στη συμμαχική οργάνωση διαφυγής "ΜΙ 9". 

Στις 15 Ιουλίου 2016 έγιναν από τον Δήμαρχο Σάμου Μιχάλη Αγγελόπουλο στη γενέτειρα του Χούμα, Χώρα Σάμου, τα αποκαλυπτήρια της προτομής του.

Παραπομπές 

Έλληνες Αντιστασιακοί
Βατοχώρι Φλώρινας

Το Βατοχώρι (παλαιότερη ονομασία Μπρέσνιτσα , ) είναι ορεινό χωριό του Νομού Φλώρινας που βρίσκεται σε απόσταση 43 χλμ νοτιοδυτικά της Φλώρινας και 29 χλμ., στην περιοχή των Κορεστίων, βόρεια από την πόλη της Καστοριάς. Σύμφωνα με την απογραφή του 2011 έχει 23 κατοίκους. Βρίσκεται στους πρόποδες τού όρους Μαλιμαδιού, σε υψόμετρο 880. Υπάγεται διοικητικά στο Δήμο Πρεσπών.

Ο Γάλλος χαρτογράφος, καθηγητής γεωγραφίας σε Οθωμανικό Λύκειο της Κωνσταντινούπολης, Αλ. Συνβέ την αναφέρει το 1878 ως Μπρέσντιτσα με 600 Έλληνες κατοίκους, ενώ ο Σχινάς καταγράφει το 1886 «80 οικογένειες χριστιανικάς, βρύσιν είς το μέσον του χωρίου, εκκλησίαν και παρ΄αυτή φρέαρ και χάνιο 100 κτηνών».

Παραπομπές

Εξωτερικοί σύνδεσμοι 
Βατοχώρι (Μπρέζνιτσα) Κορεστίων Φλώρινας
φωτογραφίες και θέση στο χάρτη
Μάλι-Μάδι 1948 

Χωριά του νομού Φλώρινας
Δήμος Πρεσπών
Κοινότητα Κρυσταλλοπηγής
Φοίβος Ιωαννίδης

Ο Φοίβος Ιωαννίδης του Ιωάννη (γεννήθηκε στη Σητεία στις 14 Μαρτίου 1936) είναι Έλληνας δικηγόρος και πολιτικός, ο οποίος υπηρέτησε ως βουλευτής Λασιθίου από το 1981 έως το 1989 με το ΠΑΣΟΚ και χρημάτισε μέλος σε κυβερνήσεις του ΠΑΣΟΚ.

Σπουδές και οικογένεια
Ο παππούς του, Γεώργιος Ιωαννίδης, υπήρξε Δήμαρχος Ιεράπετρας (1928-30) και ο πατέρας του, ο αντιστασιακός Γιάννης Ιωαννίδης, σκοτώθηκε το Μάιο του 1944. 
Ο Φοίβος Ιωαννίδης ακολούθησε νομικές σπουδές στο πανεπιστήμιο των Αθηνών. Ήταν παντρεμένος με την αρχιτέκτονα Μαρία Λυγιδάκη (πέθανε στις 19 Αυγούστου 2015)  και απέκτησαν έναν γιο και μία κόρη.

Πολιτική καριέρα 
Ανέπτυξε από πολύ νέος συνδικαλιστική δράση και στις αρχές της δεκαετίας του 1960 εντάχθηκε στη νεολαία της Ένωσης Κέντρου. Την περίοδο της δικτατορίας του 1967-74 ανέπτυξε έντονη αντιστασιακή δράση, συνελήφθη και φυλακίστηκε. Το 1974 κατήλθε υποψήφιος βουλευτής με την Ένωση Κέντρου - Νέες Δυνάμεις στο Ηράκλειο, χωρίς να καταφέρει να εκλεγεί. Το 1976 συμμετείχε μαζί με τον Αλέξανδρο Μαγκάκη στη Σοσιαλιστική Πρωτοβουλία. Το 1978 έγινε μέλος του ΠΑΣΟΚ και προάγεται σε δικηγόρο παρ' Αρείω Πάγω. Το 1982 εξελέγη δημοτικός σύμβουλος Ηρακλείου και το 1987 ανέλαβε διοικητής του ΙΚΑ.

Εξελέγη για πρώτη φορά βουλευτής Λασιθίου με το ΠΑΣΟΚ τον Ιούνιο του 1989. Επανεξελέγη στις εκλογές του 1990 , του 1993, του 1996 και του 2000

Για πρώτη φορά έγινε υφυπουργός (Υγείας, Πρόνοιας και Κοινωνικών Ασφαλίσεων) στην κυβέρνηση του Ανδρέα Παπανδρέου από τις 13 Οκτωβρίου 1993 ως τις 15 Σεπτεμβρίου 1995.

Στην πρώτη κυβέρνηση του Σημίτη τον Ιανουάριο του 1996, ο Ιωαννίδης ανέλαβε υφυπουργός Βιομηχανίας, Ενέργειας και Τεχνολογίας, για βραχύβιο χρονικό διάστημα, από τις 22 Ιανουαρίου έως την 1η Φεβρουαρίου 1996.

Για τελευταία φορά ήταν υφυπουργός στην κυβέρνηση Σημίτη, από τις 30 Οκτωβρίου 1998 έως τις 13 Απριλίου 2000 (Εργασίας και Κοινωνικών Ασφαλίσεων).

Το 2003 ανακοίνωσε την αποχώρησή του από την πολιτική.

Εξωτερικοί σύνδεσμοι 
Βιογραφικό Φοίβου Ιωαννίδη

Παραπομπές 

Βουλευτές εκλεγμένοι με το ΠΑΣΟΚ
Βουλευτές Λασιθίου
Έλληνες υφυπουργοί Βιομηχανίας, Ενέργειας και Τεχνολογίας
Έλληνες υφυπουργοί Εργασίας και Κοινωνικών Ασφαλίσεων
Έλληνες υφυπουργοί Υγείας Πρόνοιας και Κοινωνικών Ασφαλίσεων
Διοικητές του ΙΚΑ
Σοσιαλιστική Δημοκρατία της Κροατίας

<table border="1" cellpadding="0" cellspacing="0" align="right"
width="290px">
<caption>Σοσιαλιστική Δημοκρατία της Κροατίας

Socijalistička Republika Hrvatska
Σοσιαλιστική δημοκρατία εντός της Σοσιαλιστικής Ομοσπονδιακής Δημοκρατίας της Γιουγκοσλαβίας.
</span>
1943 - 1991
</caption>
<td style="background:#efefef;" align="center" colspan="2">
<table border="0" cellpadding="2" cellspacing="0">

 
<tr>
</table>
</td>
</tr>

Πρωτεύουσα
Ζάγκρεμπ
Γλώσσα
κροατικά
</tr>

Νόμισμα
Δηνάριο Γιουγκοσλαβίας</tr>

</tr>
</table>

Η Σοσιαλιστική Δημοκρατία της Κροατίας''' (κροατικά: Socijalistička Republika Hrvatska / SR Hrvatska) ήταν μία από τις 6 δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας. Μαζί με τις υπόλοιπες 5 Δημοκρατίες της Γιουγκοσλαβίας, δημιουργήθηκε προς στο τέλος του Β' Παγκοσμίου Πολέμου. Ήταν η 2η μεγαλύτερη σε έκταση Δημοκρατία της Γιουγκοσλαβίας. Η Κροατία είχε επίσης το 2ο μεγαλύτερο ρυθμό ανάπτυξης σε σχέση με τις άλλες γιουγκοσλαβικές δημοκρατίες, μετά τη Σλοβενία. 

Το 1990, η κυβέρνησή της κατάργησε το σύστημα του μονοκομματισμού- που είχε επιβάλει το Κομμουνιστικό Κόμμα- και υιοθέτησε ένα πολυκομματικό σύστημα. Η καινούρια εκλεγμένη κυβέρνηση του Φράνιο Τούτζμαν οδήγησε την Κροατία στην ανεξαρτησία, κηρύσσοντας την επίσημα το 1991.

Παραπομπές 

Σοσιαλιστική Δημοκρατία της Κροατίας
Ιστορία της Κροατίας
Γεθσημανή

Η Γεθσημανή είναι κήπος, δυο χιλιόμετρα ανατολικά των τειχών τής Ιερουσαλήμ, στους πρόποδες του όρους των Ελαιών στην Ιερουσαλήμ, ο οποίος είναι γνωστός ως τόπος που άρχισε το μαρτύριο του Ιησού Χριστού, δηλαδή η προδοσία του από τον Ιούδα και η σύλληψή Του. Η λέξη προέρχεται από τα Αραμαϊκά ως ܓܕܣܡܢ (Γαθ-Σμανή) που σημαίνει ελαιοτριβείο. Το όνομα αυτό πιθανόν προέρχεται από τα ελαιοτριβεία και τους ελαιώνες της περιοχής. 

Το Εθνικό Ερευνητικό Συμβούλιο τής Ιταλίας, μετά από έρευνα τριών ετών, συμπέρανε ότι στον κήπο εξακολουθούν να υπάρχουν ελαιόδενδρα με ρίζες από τα χρόνια του Ιησού. Την περίοδο των Σταυροφοριών ανακαινίστηκε ο ρωμαιοκαθολικός ναός που βρίσκεται εκεί μέχρι σήμερα και είναι αφιερωμένος στην Κοίμηση της Θεοτόκου, επειδή εκεί είναι το μέρος ταφής της Παναγίας, καθώς και ο κήπος όπου ο Ιησούς προσευχήθηκε για τελευταία φορά. 

Βάσει τής παραπάνω έρευνας, εκεί βρίσκονται τα οκτώ παλαιότερα πλατύφυλλα δένδρα τού κόσμου, τα οποία βρέθηκαν σε άριστη κατάσταση. Ο επικεφαλής τής ερευνητικής ομάδας, Αντόνιο Τσιμάτο, σχολίασε "...πρόκειται για ένα μικρό θαύμα..." όταν διαπιστώθηκε ότι το χώμα εμποδίζει τα έντομα και τον πολλαπλασιασμό των βακτηρίων να καταστρέψουν τα δένδρα.

Παραπομπές 

Παλαιστίνη
Γεωγραφία της Βίβλου
Ιησούς Χριστός
Ιερουσαλήμ
Σοσιαλιστική Δημοκρατία του Μαυροβουνίου

<table border="1" cellpadding="0" cellspacing="0" align="right"
width="290px">
<caption> Σοσιαλιστική Δημοκρατία του Μαυροβουνίου

Социјалистичка Република Црна Гора

Socijalistička Republika Crna Gora
Μία από τις έξι δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας.
</span>
1943 - 1992
</caption>
<td style="background:#efefef;" align="center" colspan="2">
<table border="0" cellpadding="2" cellspacing="0">

 
<tr>
</table>
</td>
</tr>

Πρωτεύουσα
 Τίτογκραντ (σήμερα Ποντγκόριτσα)
Γλώσσα
 Σερβοκροατικά
Έκταση
 - Oλική
 - % νερό
13,810 km²
1,5%
Πληθυσμός - Oλικός  - Πυκνότητα
615,03544.5/km²

Νόμισμα
Δηνάριο Γιουγκοσλαβίας</tr>
Ζώνη Ώρας
UTC +1 

</tr>
</table>
Η Σοσιαλιστική Δημοκρατία του Μαυροβουνίου''' ή Σ.Δ. Μαυροβουνίου (σερβοκροατικά: Социјалистичка Република Црна Гора, Socijalistička Republika Crna Gora / СР Црна Гора, SR Crna Gora) ήταν μία από τις έξι συνιστώσες δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας.

Σοσιαλιστική Δημοκρατία του Μαυροβουνίου
Ιστορία του Μαυροβουνίου
Χαϊνάν

Η Χαϊνάν (Κινέζικα: 海南岛) είναι το μεγαλύτερο νησί που διοικείται από τη Λαϊκή Δημοκρατία της Κίνας με έκταση 33.210 τετραγωνικά χιλιόμετρα. Βρίσκεται στη Θάλασσα της Νότιας Κίνας, απέναντι από την επαρχία Κουανγκντόνγκ και αποτελεί την ομώνυμη επαρχία. Πρωτεύουσα του νησιού είναι το Χαϊκόου με 2.046.189 κατοίκους (2010).

Είναι το μεγαλύτερο νησί της Λαϊκής Δημοκρατίας της Κίνας. Είναι υπό τον έλεγχο της Λαϊκής Δημοκρατίας της Κίνας από το 1950.

Εξωτερικοί σύνδεσμοι
 

Επαρχίες της Κίνας
Μαρία Ηλιάκη

Η Μαρία Ηλιάκη (26 Ιουνίου 1978) είναι Ελληνίδα δημοσιογράφος, παρουσιάστρια και ραδιοφωνική παραγωγός.

Βιογραφικό
Γεννήθηκε τη Δευτέρα 26 Ιουνίου 1978 (σύμφωνα με τα στοιχεία εκλογικού σώματος του Υπουργείου Εσωτερικών) στο χωριό Άγιοι Δέκα Ηρακλείου, από όπου και κατάγεται. Σπούδασε στο τμήμα Επικοινωνίας και Μέσων Μαζικής Ενημέρωσης του Πανεπιστημίου Αθηνών. Η πρώτη της επαφή με τα μέσα ενημέρωσης ήταν στον ραδιοφωνικό σταθμό ΕΥΑ FM 106.6 (νυν Pride 98.6).

Εκεί γνώρισε τη Ρούλα Κορομηλά η οποία ήταν διευθύντρια του ραδιοφωνικού σταθμού και συνεργάστηκαν μαζί στην τηλεόραση του ALPHA όπου έκανε το ντεμπούτο της το 2004 στην εκπομπή Πρωινό Κους Κους η οποία ένα χρόνο αργότερα μεταφέρθηκε στη μεσημεριανή ζώνη και μετονομάστηκε σε Κους κους το μεσημέρι.

Το 2004, παρουσίασε επίσης την εκπομπή Με την καλή έννοια βέβαια μαζί με τον Δημήτρη Παπανώτα. Από το 2009 μέχρι το 2014, παρουσίασε με το Νίκο Μουτσινά την εκπομπή Δέστε τους στο ίδιο κανάλι.

Παράλληλα, το 2009, σε ραδιοφωνικό επίπεδο παρουσίασε μαζί με τον Μάκη Πουνέντη το πρωινό μαγκαζίνο στον Ρυθμός 94.9 ώσπου το 2012 έκαναν και οι δύο μεταγραφή στο Λάμψη 92.3. Ενάμιση χρόνο αργότερα, εκείνη αποχώρησε από το σταθμό.

Τις χρονιές 2010 και 2011 παρουσίασε μέσα από τη συχνότητα του ALPHA το καρναβάλι του Αγίου Ιωάννη Ρέντη. Επίσης, το 2013 δημιούργησε τη δική της προσωπική ιστοσελίδα με τίτλο www.mariailiaki.gr.

Τον Αύγουστο του 2014, εντάχθηκε στο δυναμικό του ΣΚΑΪ για να συνεργαστεί ξανά με τον Μάκη Πουνέντη, αυτή τη φορά τηλεοπτικά. Η εκπομπή τους Αυτά είναι... ξεκίνησε να προβάλλεται στις 29 Σεπτεμβρίου, ενώ σταμάτησε πρόωρα στις 21 Ιανουαρίου 2015. Την ίδια περίοδο συμμετείχε και στο φιλανθρωπικό show χορού του ΑΝΤ1 Dancing with the stars και κατέκτησε την 8η θέση ενώ από την επόμενη σεζόν εντάχθηκε στην ομάδα της πρωινής ψυχαγωγικής εκπομπής το Πρωινό στο ίδιο κανάλι. Τον Οκτώβριο του 2016 επανήλθε στο δυναμικό του ALPHA παρουσιάζοντας ξανά με το Νίκο Μουτσινά την εκπομπή Ξαναδέστε τους η οποία αποτελεί τη συνέχεια και μετεξέλιξη του Δέστε τους και σταμάτησε άδοξα στις 23 Φεβρουαρίου 2017.

Την σεζόν 2021-22 παρουσίαζε την εκπομπή Τι λες τώρα; στο MEGA μαζί με την φίλη της Κατερίνα Καραβάτου.

Προσωπική ζωή
Από το 2018 είναι σε σχέση με τον γυναικολόγο Στέλιο Μανουσάκη. Τον Μάιο του 2021, γεννήθηκε η κόρη τους, Κατερίνα.

Εργογραφία

Τηλεόραση

Παραπομπές

Εξωτερικοί σύνδεσμοι
Επίσημη ιστοσελίδα
Ηλιάκη στο Internet Movie Database

Ελληνίδες δημοσιογράφοι
Ελληνίδες τηλεπαρουσιάστριες
Αισύμη Έβρου

Η Αισύμη είναι ένας οικισμός του νομού Έβρου.

Γεωγραφικά στοιχεία 
Ανήκει στο Δήμο Αλεξανδρούπολης και βρίσκεται 22,5 χιλιόμετρα βόρεια από την πόλη, στην Ελληνική Εθνική Οδό 53.  Συνορεύει με τον οικισμό Λεπτοκαρυά.

Ιστορία 
Η Αισύμη δημιουργήθηκε τον XI αιώνα κατά τη διάρκεια της βασιλείας του βούλγαρο τσάρου Σαμουήλ. Το όνομά του ήταν Σοκόλ (Sokol). 

Από τον 14ο αιώνα, η Αισύμη και όλη η Δυτική Θράκη, βρισκόταν υπό την οθωμανική κατοχή. Μετά την κατάκτηση από τους Τούρκους, το χωριό ονομάζεται με το ίδιο όνομα, αλλά στα τουρκικά Doğanhisar ( Aisimi; Bulgarca: Дуган Хисар, Dugan Hisar). Τον 17ο αιώνα από την Αισύμη θα περάσει ο Οθωμανός περιηγητής Evliya celebi, όπου και θα κάνει μια εκτενή περιγραφή του οικισμού. 

Το 1800, το χωριό έχει 400 σπίτια και το 1878 σύμφωνα με «Εθνογραφία των βιλαετίων Αδριανούπολης, Μοναστηρίου και της Θεσσαλονίκης» στην Αισύμη Σοκόλ (Sokol) ζουσαν 340 βουλγαρικές οικογένειες με 1.650 ανθρώπους.

Παρέμεινε υπό τουρκική κυριαρχία μέχρι τους Βαλκανικούς Πολέμους του 1913. Μετά το τέλος της οθωμανικής κατοχής, το 1913 – 1919 η Αισύμη περιήλθε στους Βούλγαρους ενώ αργότερα η Αισύμη προσαρτήθηκε στην Ελλάδα με ανταλλαγή πληθυσμών.

Απογραφή

Άνθρωποι από την Αισύμη 
Γεννήθηκαν και μείνανε στην Αισύμη κάποιοι από τους πιο γνωστούς Βούλγαρους:
 Κίρο Τσελέκοφ (Kiro Chelekov) – Βούλγαρος Επαναστάτης, Πρόεδρος της επαναστατικής επιτροπής της ΕΜΕΟ στην Αισύμη του 1896, ο πρόεδρος της Επαρχιακής Επιτροπής της ΕΜΕΟ του 1902 και πάλι στην Αισύμη 
 Γεόργι Καλογιάνοβ – (Georgi Kaloianov), βουλγαρική επαναστατική φιγούρα της της Εσωτερικής Μακεδονικής Επαναστατικής Οργάνωσης (ΕΜΕΟ), Βουλγαρικής  Οργάνωσης της εσωτερικής επαναστατικής μακεδόνικης οργάνωσης (ενωμένης) και της θρακικής επαναστατικής οργάνωσης.
Πέτκο Κυριάκοφ(1844 - 1900), (Καπετάν Πέτκο Βοϊβόδα - επικεφαλής της βουλγαρικής εθνικής επανάστασης στη Θράκη του Αιγαίου και της Ροδόπης 1861-78, οργανωτής και διοικητής του ιταλο-βουλγαρικού τάγματος στην Κρητική Επανάσταση της Ελλάδας (1866-1869), πολιτικός Βουλγαρίας

 Κώστα Μίτεβ Admirala (Kosta Mitev Admirala) – ηγέτης και βούλγαρος επαναστάτης
 Μάρα Μιχαήλοβα (Mara Mihailova) (1900–1989) – Λαογράφος & Δημοσιογράφος
 Μιτριύ Αρκουμάρεβ (Mitryu Arkumarev) (1881 - 1944) βουλγαρική επαναστατική φιγούρα της της Εσωτερικής Μακεδονικής Επαναστατικής Οργάνωσης (ΕΜΕΟ) 
 Πέτκο Μπόμπεβ (Bobev) (1890 - 1916) βουλγαρική επαναστατική φιγούρα της της Εσωτερικής Μακεδονικής Επαναστατικής Οργάνωσης (ΕΜΕΟ)
 Στόγιαν Καλογιάνοβ (Stoyan Kaloyanov) (1873 - 1954), βουλγαρική επαναστατική φιγούρα από την Αισύμη, ακτιβιστής της ΕΜΕΟ

Πηγές 
 Δ.Καρακούσης, Θράκη:Τουριστικός Ιστορικός Αρχαιολογικός Οδηγός
 Εγκυκλοπαίδεια Δομή, 2002-4

Παραπομπές 

Χωριά του νομού Έβρου
Δήμος Αλεξανδρούπολης
Τίτος Καλλίρης

Ο Τίτος Καλλίρης (1934 - 9 Απριλίου 2013) ήταν Έλληνας κιθαρίστας, από τους πρωτοπόρους της τζαζ στην Ελλάδα. Γιος του είναι ο γνωστός συνθέτης και τραγουδιστής Θάνος Καλλίρης. Το βαπτιστικό όνομα του Τίτου Καλλίρη ήταν Χρήστος Μπέζος.

Μουσική καριέρα 
Ξεκίνησε τη μουσική του καριέρα από πολύ μικρός, παίζοντας με το οκταμελές προσωπικό συγκρότημα του θείου του, Κώστα Μπέζου (συνεργάτη του Αττίκ με χαβάγιες (έπαιζαν πάντα με άσπρα και για το λόγο αυτό είχαν ονομαστεί "Τα άσπρα πουλιά"). Ο θείος του (1905-1943) ήταν ο δημιουργός του τραγουδιού «Ήσουνα Ξυπόλητη».

Αργότερα, ο Τίτος Καλλίρης έγινε μέλος του συγκροτήματος Forminx του Βαγγέλη Παπαθανασίου και το 1965 συνεργάζεται δισκογραφικά με το Μίμη Πλέσσα, στο κουαρτέτο του οποίου ήταν επικεφαλής.

Πέθανε τον Απρίλιο του 2013, σε ηλικία 79 ετών και κηδεύτηκε στο κοιμητήριο της Νέας Μάκρης.

Δισκογραφία 
Ο Μίμης Πλέσσας Παίζει (LP, Promo, Ltd) (1965) 	
Χωρίς Λόγια (3 εκδόσεις) 	(1974)	
50 Χρόνια Ρεμπέτικο Τραγούδι (1975)	
Media Luz (LP, Album)  (1976)	
Γιορτή Αγάπης (LP, Album) 	(1979)	
Ψυχραιμία Παιδιά! (LP, Album) (1979)	
Τα Δικά Μου Τραγούδια (LP, Album) (1980) 	
Μπέτυ Δήμα Και Μιράντα Δήμα - ...Άν Έρθεις / Βραβείο Φεστιβάλ Θεσσαλονίκης  (LP, Album) 	(1981)	
40 Χρόνια Jazz No 1 (LP, Album) (1981)
40 Χρόνια Jazz(LP, Album) 	 (1981)	
Απ' Ανατολή Σε Δύση (LP, Album) (1982) 	Βίκυ Μοσχολιού - Σταύρος Ξαρχάκος - Αφιέρωμα - Τραγούδια Της Ευτυχίας Παπαγιαννοπούλου  (LP, Album) (1982)	Το Ποτάμι (στο: Μάνος Χατζιδάκις- Ο Ελληνικός Κινηματογράφος Και Ο Μάνος Χατζιδάκις Παρουσιάζουν  (2xLP, Album, Comp) (1985) 	Εγώ Ο Ξένος (LP, Album) (1988) 	Love For Sale (ως Τ. Καλλίρης)
Διάφοροι - Ήχοι Του Χειμώνα - 30 Ζωντανές Ηχογραφήσεις  (4xLP, Comp) Η Πόρτα Που Ανοίγει 	(1988)		Ήταν Καμάρι Της Αυγής  στο Μίμης Πλέσσας - Το Κουαρτέτο Του Μίμη Πλέσσα + 6 Σολίστες  (CD, Album, RE) (2002)	George Theodosiadis Jazz Group (CD, Comp) 	El Capitan 	(2008) 	Greece Goes Modern	(2012)Μάνος Λοΐζος - Λευτέρης Παπαδόπουλος - Νά 'χαμε - Τι Νά 'χαμε...  (CD, Album, RE, RM) 	(2012)

 Ως μαέστρος Ξέρω Κάποιο Αστέρι (ως Τ. Καλλίρης)Δημήτρης Χορν - Ο Δημήτρης Χορν Τραγουδά''  (7", Single)

Εξωτερικοί σύνδεσμοι 
Δισκογραφία του Τίτου Καλλίρη στο discogs.com

Παραπομπές 

Έλληνες μουσικοί
Γιάννης Πλαπούτας

Ο Γιάννης Πλαπούτας (13 Σεπτεμβρίου 1913- 11 Μαΐου 1996) ήταν Έλληνας συνδικαλιστής, αγωνιστής της Αντίστασης και πολιτικός. Ήταν πολιτευτής με την ΕΔΑ.

Ξεκίνησε τη συνδικαλιστική του δράση τη δεκαετία του 1930, από το χώρο των μυλεργατών στην Πάτρα. Για τη δράση του υπέστη φυλακίσεις και διώξεις. Το 1946 ήταν αντιπρόσωπος στο συνέδριο της ΓΣΕΕ.

Εξελέγη μέλος της Διοικούσας Επιτροπής της ΕΔΑ. Το 1958 εξελέγη βουλευτής στην Αχαΐα με την ΕΔΑ, ωστόσο με δικαστική απόφαση στερήθηκε τη βουλευτική του ιδιότητα, τον Ιούνιο του 1958.

Στη διάρκεια της χούντας, έζησε εξόριστος στο Παρθένι Λέρου. Αργότερα ανέπτυξε αντιδικτατορική δράση, μέσω της εφημερίδας "Φωνή των Εργαζόμενων" και της Ενιαίας Συνδικαλιστικής Αντιδικτατορικής Κίνησης (ΕΣΑΚ). Το 1974 κατήλθε υποψήφιος στις εκλογές στην Αχαΐα με την "Ενωμένη Αριστερά", αλλά δεν κατάφερε να εκλεγεί, συγκεντρώνοντας 5.383 ψήφους.

Πέθανε το 1996 και κηδεύτηκε στις 15 Μαΐου από το Πρώτο Νεκροταφείο Αθηνών.

Πηγές 
Άρθρο στην εφημερίδα "Ριζοσπάστης" για το θάνατό του, 12 Μαΐου 1996.

Παραπομπές 

Έλληνες Αντιστασιακοί
Βουλευτές εκλεγμένοι με την ΕΔΑ
Βουλευτές Αχαΐας
Σέρχιο Μπουσκέτς

Ο Σέρχιο Μπουσκέτς (Sergio Busquets Burgos, 16 Ιουλίου 1988) είναι Ισπανός ποδοσφαιριστής, γεννημένος στο Σαβαδέλ και αγωνίζεται για τη Μπαρτσελόνα.

Καριέρα
Ο Μπουσκέτς ξεκίνησε την καριέρα του από την Μπαρτσελόνα C΄ το 2006, χωρίς όμως να έχει χρόνο συμμετοχής. Αγωνίστηκε μόνο σε ένα ματς. Το 2007 προάχθηκε στη Μπαρτσελόνα Β΄ και βοήθησε την ομάδα να προβιβαστεί στη Σεγούντα Ντιβιζιόν Β'. Με τον ερχομό του Ζοζέπ Γκουαρδιόλα στους «μπλαουγκράνα», ο Μπουσκέτς προάχθηκε στην κανονική ομάδα.

Στις 13 Σεπτεμβρίου 2008 ο Μπουσκέτς έκανε το ντεμπούτο του στη Πριμέρα Ντιβιζιόν εναντίον της Ρασίνγκ Σανταντέρ. Στις 22 Δεκεμβρίου του ίδιου έτους έκανε 3ετής επέκταση του συμβολαίου του με ρήτρα που φτάνει στα 80.000.000€.

Τη σεζόν 2009-2010 ο Μπουσκέτς αντικαταστάθηκε από το Γιαγιά Τουρέ. Όμως σε έναν αγώνα για το ΟΥΕΦΑ Τσάμπιονς Λιγκ 2009-10 ο Γιαγιά Τουρέ τραυματίζεται και δίνεται η ευκαιρία στον Μπουσκέτς να κερδίσει τις εντυπώσεις του Γκουαρδιόλα.

Την επόνενη σεζόν ο Μπουσκέτς έγινε πάλι βασικός στην εντεκάδα. Στις 27 Ιανουαρίου 2011 ο Ισπανός μέσος έκανε επέκταση του συμβολαίου μέχρι το 2015 και με ρήτρα εξαγοράς το ποσό των 150.000.000€.

Στις 24 Απριλίου 2012 ο Μπουσκέτς σκόραρε σπάνιας ομορφιάς γκολ εναντίον της Τσέλσι στους ημιτελικούς του Τσάμπιονς Λιγκ 2011-12. Όμως η Μπαρτσελόνα ηττήθηκε με 3-2. Μέχρι στιγμής στο πρωτάθλημα με την πρώτη ομάδα έχει αγωνιστεί σε 282 ματς και έχει σκοράρει 6 φορές.

Εθνική Ομάδα
Στις 11 Οκτωβρίου 2008 ο Μπουσκέτς αγωνίστηκε στο Ευρωπαϊκό πρωτάθλημα ποδοσφαίρου Ελπίδων. Στις 11 Φεβρουαρίου 2009 έκανε το ντεμπούτο του με την Εθνική Ισπανίας στο φιλικό παιχνίδι με την Εθνική Αγγλίας. Το επίσημο ντεμπούτο του πραγματοποιήθηκε στα προκριματικά του Μουντιάλ 2010.

Διακρίσεις
Πρωτάθλημα Ισπανίας: 2009, 2010, 2011, 2013, 2015, 2016, 2018
Κύπελλο Ισπανίας: 2009, 2012, 2015, 2016, 2018
Σούπερ Καπ Ισπανίας: 2009, 2010, 2011, 2013, 2016
Τσάμπιονς Λιγκ: 2009, 2011, 2015
ΟΥΕΦΑ Σούπερ Καπ: 2009, 2011, 2015
Παγκόσμιο Κύπελλο Συλλόγων: 2009, 2011

Παραπομπές

Ισπανοί ποδοσφαιριστές
Ποδοσφαιριστές Μπαρτσελόνα
Ποδοσφαιριστές Εθνικής Ισπανίας
Μέσοι ποδοσφαιριστές
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Πριμέρα Ντιβιζιόν
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές Εθνικής Καταλονίας
Ποδοσφαιριστές Εθνικής Ισπανίας Κ21
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές Παγκοσμίου Κυπέλλου 2014
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Παγκοσμίου Κυπέλλου 2018
Παίκτες νικητές ΟΥΕΦΑ Τσάμπιονς Λιγκ
FIFA Century Club
Παίκτες νικητές Παγκοσμίου Κυπέλλου ποδοσφαίρου FIFA
Παίκτες νικητές Ευρωπαϊκού Πρωταθλήματος Ποδοσφαίρου
Καραούλι (παιχνίδι)

Το καραούλι είναι ένα παιδικό παιχνίδι. Μοιάζει ιδιαίτερα με το κυνηγητό.

Κανόνες 
Παίζεται με τέσσερα και πάνω άτομα. Δύο παίκτες χωρίζονται σε δύο ομάδες.Η ομάδα που κυνηγάει μετράει μέχρι το δέκα ,για να προλάβουν να φύγουν μακριά οι παίχτες της άλλης ομάδας. Μετά τους κυνηγάνε. Μόλις ένα μέλος της μίας ομάδας πιάσει ένα μέλος της άλλης τον πάει στη φυλακή (ένα κομμάτι που το έχουν ορίσει οι παίχτες). Άμα κάποιο μέλος της μίας ομάδας βγει από τη φυλακή ενώ τον έχουν πιάσει κυνηγάει η ομάδα του. Αλλά άμα του κάνει ξε-λε (μία χαρακτηριστική λέξη-κωδικός που τη λέει κάποιος όταν ακουμπά κάποιον για να τον βγάλει από τη φυλακή) κάποιος που δεν τον έχουν πιάσει, μπορεί να βγει από τη φυλακή. Μόλις τους πιάσουν όλους, κυνηγάει η άλλη ομάδα. Τελικά όταν τελειώσει το παιχνίδι όποια ομάδα κυνηγάει αυτή χάνει ,η άλλη κερδίζει.

Τόπος και χρόνος 
Μπορεί να παιχθεί σε διάφορα μέρη, όπως το προαύλιο του σχολείου, ενώ οι παίχτες ορίζουν τη διάρκεια του παιχνιδιού.

Παραδοσιακά παιδικά παιχνίδια
Βορειοανατολική Γη

Η Βορειοανατολική Γη (Νορβηγικά: Nordaustlandet) είναι νησί της Νορβηγίας και ειδικότερα το δεύτερο μεγαλύτερο νησί, σε έκταση, μετά την Σπιτσβέργη στο αρχιπέλαγος Σβάλμπαρντ. Έχει έκταση 14.443 τ.χλμ. και είναι ακατοίκητο. Το νησί καλύπτεται κυρίως από παγετώνες, με μεγαλύτερους τους Αούστφοννα και Βεστφόννα, ενώ το υπόλοιπο από τούνδρα. Ο Αούστφοννα είναι ο μεγαλύτερος παγετώνας της Ευρώπης όσον αφορά την έκταση (8.100 χλμ²) και ο δεύτερος μεγαλύτερος όσον αφορά τον όγκο (1900 χλμ³), μετά τον Βατναγιοκούλ στην Ισλανδία (χωρίς όμως να υπολογίζεται το παγετωνικό κάλυμμα της Νήσου Σέβερνι στη Ρωσία).

Εξωτερικοί σύνδεσμοι
 

Αρχιπέλαγος Σβάλμπαρντ
Δημήτρης Κουτσούμπας

Ο Δημήτρης Κουτσούμπας (10 Αυγούστου 1955) είναι Έλληνας πολιτικός και έχει αναλάβει τη θέση του Γενικού Γραμματέα της Κεντρικής Επιτροπής του Κομμουνιστικού Κόμματος Ελλάδας από το 2013. Επανεκλέχτηκε στη θέση, ομόφωνα, απο την Κ.Ε του κόμματος μετά την ολοκλήρωση του 21ου Συνεδρίου το 2021.

Βιογραφικά στοιχεία 
Γεννήθηκε στη Λαμία το 1955 και είναι γιος του Αποστόλη Κουτσούμπα, ο οποίος είχε εξοριστεί για την πολιτική του δράση. Σπούδασε Νομική στο Πανεπιστήμιο Αθηνών. Είναι παντρεμένος και έχει μία κόρη.

Πολιτική δράση 
Εντάχθηκε στην Κομμουνιστική Νεολαία Ελλάδας (ΚΝΕ) από τα φοιτητικά του χρόνια και συμμετείχε στα γεγονότα του Πολυτεχνείου. Μετά τις σπουδές του άσκησε αποκλειστικά κομματικά καθήκοντα.  

Υπήρξε αντιπρόσωπος στο 1ο Συνέδριο της ΚΝΕ και στη συνέχεια γραμματέας της Νομαρχιακής Οργάνωσης Βοιωτίας καθώς και γραμματέας της Επιτροπής Περιοχής Ανατολικής Στερεάς και Εύβοιας. Το 1987 εξελέγη για πρώτη φορά μέλος της Κεντρικής Επιτροπής του κόμματος, θέση στην οποία επανεξελέγη και στα επόμενα συνέδρια, και το 1996, στο 15ο Συνέδριο, εξελέγη για πρώτη φορά μέλος του Πολιτικού Γραφείου. Το ίδιο έτος, 1996, ανέλαβε τη διεύθυνση του Ριζοσπάστη, θέση στην οποία παρέμεινε για μία δεκαετία. Στο 18ο Συνέδριο ανέλαβε επικεφαλής της Γραμματείας της Κεντρικής Επιτροπής του ΚΚΕ. Κατά τη διάρκεια της κομματικής του σταδιοδρομίας διατέλεσε μεταξύ άλλων επικεφαλής του Τμήματος Διεθνών Σχέσεων του κόμματος ενώ στις βουλευτικές εκλογές του 2000 και του 2007 ήταν υποψήφιος βουλευτής στον νομό Βοιωτίας, χωρίς ωστόσο να εκλεγεί. Το όνομά του ακουγόταν αρκετά χρόνια ως το επικρατέστερο για να διαδεχθεί την Αλέκα Παπαρήγα.  

Στο 19ο Συνέδριο του κόμματος, τον Απρίλιο του 2013, εξελέγη Γενικός Γραμματέας της Κεντρικής Επιτροπής του ΚΚΕ και επανεκλέχτηκε τον Ιούνιο του 2021 στο 21ο Συνέδριο.

Παραπομπές

Εξωτερικοί Σύνδεσμοι 
Προφίλ του Κουτσούμπα Δημήτρη στο Vouliwatch

Βουλευτές εκλεγμένοι με το ΚΚΕ
Γενικοί Γραμματείς του Κομμουνιστικού Κόμματος Ελλάδας
Βουλευτές Β' Αθηνών
Έλληνες άθεοι
Απόφοιτοι Εθνικού και Καποδιστριακού Πανεπιστημίου Αθηνών
Σαρακατσάνοι
Βουλευτές Β2' Δυτικού Τομέα Αθηνών
Κουτσουμπας
Ιρίνι Κιργιάκο

Η Ιρίνι Κιργιάκο (αλβανικά: Irini Qirjako, άλλα ονόματα: Ειρήνη Κυριάκου, γενν. στη Φοινίκη Δέλβινου, Αλβανία) είναι Αλβανίδα τραγουδίστρια. Είναι τραγουδίστρια της παραδοσιακής αλβανικής μουσικής.

Βιογραφικά στοιχεία 
Γεννήθηκε στο Φοινίκι της επαρχίας του Δέλβινου της νότιας Αλβανίας. Είναι παντρεμένη με τον Μάρσκι Κιργιάκο, αξιωματικό των αλβανικών ενόπλων δυνάμεων. Έχουν μαζί μια κόρη τη Riviola, η οποία είναι ιατρός.

Δισκογραφία 
 Άλμπουμ
 Këngë E Atdheut Tim (;)
 Dy Shelege Ne Nje Portë (2003)
 Sorkë Moj (2005)
 Me Kerkon Porte Me Porte (2007)
 Tundu Bejke (2012)

 Γνωστά τραγούδια
 Ç'u mbush mali plot me rrush
 Do marr çiften
 Oj Zogo

Βραβεύσεις 
 Το 2005 τιμήθηκε από τον πρώην Αλβανό πρόεδρο Αλφρέντ Μοϊσίου ως Μεγάλη Κυρία (αλβανικά: Mjeshtre e madhe).
 Επίτιμη πολίτης των Αγίων Σαράντα.

Παραπομπές 

Αλβανοί τραγουδιστές
Εναλλακτική για τη Γερμανία

Η Εναλλακτική για τη Γερμανία (γερμ. Alternative für Deutschland, AfD) είναι γερμανικό εθνικιστικό, και συντηρητικό πολιτικό κόμμα. Βρίσκεται στη δεξιά ή στην άκρα δεξιά πτέρυγα του πολιτικού φάσματος. Το κόμμα ιδρύθηκε το 2014 από τον Μπερντ Λούκε, καθηγητή Οικονομικών του Πανεπιστημίου του Αμβούργου και προσέλκυσε τους απογοητευμένους των παραδοσιακών πολιτικών κομμάτων και κυρίως της CDU. Πρόεδρος του κόμματος είναι η Άλις Βάιντελ, η οποία είναι τραπεζικός, πρώην συνεργάτρια της Goldman Sachs και είναι παντρεμένη με τη Σάρα Μποσάρντ με την οποία έχουν υιοθετήσει δύο παιδιά.

Πολιτικό πρόγραμμα
Το κόμμα τάσσεται κατά του ευρώ, αλλά υπέρ της Ευρωπαϊκής Ένωσης. Το κεντρικό επιχείρημα του κόμματος είναι ότι το ευρώ είναι ένα αποτυχημένο νόμισμα που απειλεί την ευρωπαϊκή ενοποίηση κάνοντας χώρες με λιγότερο ανταγωνιστικές οικονομίες πιο φτωχές και καταστρέφοντας χώρες με ανταγωνιστικές οικονομίες. Άλλες εξαγγελίες του AfD είναι η παρεμπόδιση της επανένωσης των οικογενειών των προσφύγων που βρίσκονται ήδη στη Γερμανία, η αφαίρεση της γερμανικής υπηκοότητας από τους μετανάστες που έχουν ποινικές καταδίκες αλλά και η κήρυξη του ισλάμ ως ασύμβατου με τη γερμανική κουλτούρα.

Εκλογές
Το κόμμα συμμετείχε για πρώτη φορά στις ομοσπονδιακές εκλογές του 2013, όπου και έλαβε το 4,7% των ψήφων, ποσοστό οριακά μικρότερο από το 5% που απαιτείται για την εκπροσώπηση κάποιου κόμματος στην Μπούντεσταγκ. Στις ευρωεκλογές του 2014 έλαβε το 7,1% των ψήφων και κέρδισε 7 από τις 96 έδρες που αντιστοιχούν στη Γερμανία στο Ευρωπαϊκό Κοινοβούλιο, ενώ οι ευρωβουλευτές του προσχώρησαν στην κοινοβουλευτική ομάδα των Ευρωπαίων Συντηρητικών και Μεταρρυθμιστών. Ακόμα, η Εναλλακτική για τη Γερμανία εκπροσωπείται και σε διάφορα κοινοβούλια κρατιδίων της Γερμανίας, έχοντας κερδίσει στις αντίστοιχες εκλογές το 9,7% των ψήφων στη Σαξονία, το 12,2% των ψήφων στο Βρανδεμβούργο, το 10,6% των ψήφων στη Θουριγγία, το 6,1% των ψήφων στο Αμβούργο και το 5,5% στη Βρέμη.

Στις εκλογές του Σεπτεμβρίου 2017 ήταν τρίτο κόμμα σε εθνικό επίπεδο. Στο κρατίδιο της Σαξονίας αναδείχτηκε πρώτο κόμμα ξεπερνώντας το CDU της Άνγκελα Μέρκελ, συγκεντρώνοντας 27% έναντι 26,9% του CDU. Το ποσοστό αυτό είναι το υψηλότερο που κατέγραψε η AfD σε όλη τη γερμανική επικράτεια στις ομοσπονδιακές βουλευτικές εκλογές.

Παραπομπές 

Γερμανικά πολιτικά κόμματα
Ευρωσκεπτικιστικά κόμματα
Συντηρητικά κόμματα
Απόστολος Αλεξανδρής

Ο Απόστολος Αλεξανδρής (1879 - 12 Απριλίου 1961) ήταν Έλληνας πολιτικός, βουλευτής Καρδίτσας, υπουργός και πρεσβευτής στη Βέρνη αλλά και συνεργάτης των Ναζί επί Κατοχής.

Πολιτική καριέρα 
Γεννήθηκε στη Λαμία και οι γονείς του ήταν πρόσφυγες που είχαν εγκατασταθεί εκεί από τη Θεσσαλία. Ο Αλεξανδρής ασχολήθηκε με τα κοινά από νεότατη ηλικία και εξελέγη ανεξάρτητος βουλευτής Καρδίτσας στις εκλογές του 1905. Εντάχθηκε στη λεγόμενη «Ομάδα των Ιαπώνων». Αργότερα προσχώρησε στο Κόμμα των Φιλελευθέρων. Στην κυβέρνηση του Ελευθερίου Βενιζέλου ανέλαβε υπουργός Εκκλησιαστικών και Δημόσιας Εκπαίδευσης, από τις 19 Οκτωβρίου 1910 ως τις 13 Ιουνίου 1912 Έπειτα ανέλαβε υπουργός Εξωτερικών, από τις 28 Νοεμβρίου 1922 ως τις 5 Νοεμβρίου 1923. και υπουργός Γεωργίας από τις 22 Δεκεμβρίου 1930 ως τις 26 Μαΐου 1932. 

Κατά τη διάρκεια της Κατοχής αποτέλεσε συνεργάτη των Ναζί και συνέβαλε καθοριστικά στην δημιουργία και στη στελέχωση των ναζιστικών ταγμάτων ασφαλείας στη Θεσσαλία. Χρημάτισε επίσης για βραχύβια θητεία υπουργός Εσωτερικών (και προσωρινός υπουργός ΤΤΤ και Εμπορικής Ναυτιλίας την ίδια περίοδο) από τις 24 ως τις 27 Ιανουαρίου 1947, Δικαιοσύνης από τις 27 Ιανουαρίου ως τις 27 Αυγούστου 1947 και Οικονομικών από τις 4 Απριλίου ως τις 4 Νοεμβρίου 1946. Τέλος, από τις 4 Νοεμβρίου 1946 ως τις 24 Ιανουαρίου 1947 υπηρέτησε ως υπουργός άνευ Χαρτοφυλακίου.
Υπήρξε ιδρυτικό μέλος (1910) του δημοτικιστικού σωματείου Εκπαιδευτικός Όμιλος.
Ως το θάνατό του, τον Απρίλιο του 1961, ήταν ο τελευταίος εν ζωή πολιτικός που ήταν μέλος της κυβέρνησης Βενιζέλου του 1910.

Παραπομπές 

Έλληνες υπουργοί Άνευ Χαρτοφυλακίου
Έλληνες υπουργοί Γεωργίας
Έλληνες υπουργοί Δικαιοσύνης
Έλληνες υπουργοί Εμπορικής Ναυτιλίας
Έλληνες υπουργοί Εξωτερικών
Έλληνες υπουργοί Εσωτερικών
Έλληνες υπουργοί Οικονομικών
Έλληνες υπουργοί Ταχυδρομείων, Τηλεγράφων και Τηλεφώνων
Βουλευτές Καρδίτσας
Βουλευτές εκλεγμένοι με το κόμμα των Φιλελευθέρων
Α
Γεώργιος Μ. Παπαγεωργίου

Ο Γεώργιος Μιχ. Παπαγεωργίου (1908 - 25 Ιανουαρίου 1990) ήταν Έλληνας ιατρός και πολιτικός, βουλευτής Λασιθίου με το κόμμα της ΕΔΑ από το 1958 ως το 1961. Τιμήθηκε με το Μεγαλόσταυρο του Φοίνικα.

Σπουδές 
Γεννημένος στον Μύρτο Λασιθίου, ολοκλήρωσε το Γυμνάσιο στην Ιεράπετρα και σπούδασε στην Ιατρική Σχολή Αθηνών. Αποφοίτησε το 1932, χρονιά που πήρε το πτυχίο του και εργάστηκε ως βοηθός του καθηγητή Γερουλάνου. Τρία χρόνια μετά, επέστρεψε στην Ιεράπετρα και παντρεύτηκε την Καίτη Λιοπυράκη.

Πολεμική και αντιστασιακή δράση 
Ανέπτυξε πολεμική και κοινωνική δράση μετά το 1940, όταν παρουσιάστηκε στην Κοζάνη ως έφεδρος ανθυπίατρος. Ζήτησε ο ίδιος να πάει στην πρώτη γραμμή του Μετώπου στο Τεπελένι και για την προσφορά του  προήχθη σε υπίατρο. Παρέμεινε στο νοσοκομείο των Ιωαννίνων και εν συνεχεία επέστρεψε ξανά στο Μύρτος, όπου ανέπτυξε αντιστασιακή δράση. Συνεργάστηκε, ανάμεσα σε άλλους και με το Μιλτιάδη Πορφυρογένη. Μετά την απελευθέρωση το 1944, ανέλαβε πρόεδρος της επιτροπής του λαού, η οποία είχε σχηματιστεί με σκοπό να πληρωθεί το κενό εξουσίας. Συνελήφθη από τον Μπαντουβά (με πρόσχημα την επίθεση που έκανε ο Ποδιάς στην Ιεράπετρα) μαζί με τη Μαρία Λιουδάκη και τη Μαρία Δρανδάκη και εγκλείστηκε στο σταύλο του Μπαντουβά. Απελευθερώθηκε έπειτα από τις διαμαρτυρίες του ιατρικού κόσμου, χωρίς όμως να καταφέρει να σώσει και τις δύο γυναίκες, οι οποίες εκτελέστηκαν. 

Για την αντιστασιακή του δράση κρίθηκε "επικίνδυνος για τη δημόσια ασφάλεια" και τιμωρήθηκε από το υπουργείο Δημοσίας Τάξης με υποβιβασμό σε απλό οπλίτη από Υπίατρο. Ωστόσο, η πολιτική και αγωνιστική του δράση συνεχίστηκε.

Πολιτική καριέρα 
Στις εκλογές του 1958 εξελέγη βουλευτής Λασιθίου με την ΕΔΑ. Το όνομά του φέρει κεντρικός δρόμος της Ιεράπετρας.

Πηγές
 Νίκος Γ. Τζώρτζης, Τα Οδωνυμικά της Ιεράπετρας, β΄έκδοση, Δήμος Ιεράπετρας 2002, σελ. 65.

Παραπομπές 

Έλληνες ιατροί του 20ου αιώνα
Βουλευτές Λασιθίου
Βουλευτές εκλεγμένοι με την ΕΔΑ
Μέλη του ΕΑΜ
Μεγαλόσταυρος του Τάγματος του Φοίνικα
Βενέδικτος Αδαμαντιάδης

Ο Βενέδικτος Αδαμαντιάδης (Προύσα, 1875 - Αθήνα, 27 Οκτωβρίου 1962) ήταν Έλληνας οφθαλμίατρος, ο οποίος περιέγραψε πρώτος το σύνδρομο υποτροπιάζουσας ιριδίτιδας με υπόπυο, αφθώδεις στοματίτιδες και εξελκώσεις γεννητικών οργάνων. Το σύνδρομο Μπεχτσέτ συχνά ονομάζεται σύνδρομο Αδαμαντιάδη-Μπεχτσέτ προς τιμή του.

Σπουδές 
Ο Αδαμαντιάδης ήταν γιός του Φώτιου Αδαμαντιάδη. Έχασε τη μητέρα του σε μικρή ηλικία και λίγα χρόνια αργότερα έχασε και τον πατέρα του. Τελικά μεγάλωσε με τον θείο του Μητροπολίτη Ανατολικής Θράκης και Μικράς Ασίας. Τελικά τελείωσε τη Μεγάλη του Γένους Σχολή τον Ιούνιο του 1892 με Άριστα. Αρχικά ήθελε να σπουδάσει μηχανικός, όταν έφθασε όμως στην Αθήνα οι εγγραφές στο Πολυτεχνείο είχαν κλείσει, οπότε ενγράφει στην Ιατρική σχολή. Σπούδασε στην Ιατρική Σχολή του Πανεπιστημίου Αθηνών, εκεί γνώρισε και τον καθηγητή Α. Αναγνωστάκη ο οποίος του εμφύσησε και την αγάπη για την οφθαλμολογία. Αρχικά για προσωπικούς λόγους επέστρεψε στην Οθωμανική Αυτοκρατορία όπου άσκησε γενική ιατρική από το 1896 μέχρι το 1911. Έπειτα ταξίδεψε στη Γαλλία και έλαβε την ειδικότητα του στην οφθαλμολογία στο Παρίσι στα νοσοκομεία Κενζ- Βεν (Quinz-Vingt) και Οτέλ Ντιε (Hôtel Dieu) από το 1911-14. Μετά επέστρεψε στην Προύσσα όπου επιστρατεύθηκε από τον Οθωμανικό στρατό για να υπηρετήσει στον Α΄ Παγκόσμιο Πόλεμο όπου και υπηρέτησε για ένα έτος. Απαλλάχθηκε λόγο μιας σοβαρής γαστρενετρικής λοίμωξης. Το 1922 ακολούθησε τους υπόλοιπους πρόσφυγες στην Αθήνα. Στη συνέχεια ορίστηκε διευθυντής του Οφθαλμολογικού Τμήματος του Ιπποκράτειου Νοσοκομείου στην Αθήνα όπου ανέπτυξε σημαντικές επιστημονικές δραστηριότητες έχοντας γράψει πάνω από 200 επιστημονικά έργα. Λιγότερο γνωστές είναι οι εργασίες του για το Κέντρο Μικρασιατικών Σπουδών. Νυμφεύθηκε σε μεγάλη ηλικία και η κόρη του Ουρανία Ραγκαβή ήταν η πρώτη γυναίκα οφθαλμίατρος στην Ελλάδα.

Το σύνδρομο 
Πρόκειται για μία φλεγμονώδη διαταραχή με άγνωστη αιτιολογία. Το 1931 ο Αδαμαντιάδης παρουσίασε πρώτος έναν ασθενή με έλκη στα γεννητικά όργανα και στο στόμα, φλεγμονώδη αρθρίτιδα, ιριδίτιδα και θρομβοφλεβίτιδα. Λίγα χρόνια αργότερα, το 1937, ο Τούρκος δερματολόγος Δρ. Ουλουζί Μπεχτσέτ παρουσίασε τρεις ασθενείς με παρόμοια συμπτώματα. Πιστεύεται ότι η ασθένεια μεταφέρθηκε από την Κεντρική Ασία από τις νομαδικές φυλές.

Παραπομπές

Πηγές 
 

Έλληνες ιατροί του 19ου αιώνα
Απόφοιτοι Εθνικού και Καποδιστριακού Πανεπιστημίου Αθηνών
Έλληνες ιατροί του 20ού αιώνα